عالم الدين لازم يبقي له نصيب من العلوم الدنيوية ولو قليل ومقلتش انه يتكلم عن فيزياء الكوانتم، وعالم الدنيا لازم يبقي علي قدر ما ينفع دينه انما دلوقتي والي حضرتك بتأكدهولي من طريقة حضرتك في الاستخفاف بوجهة نظريان معظم الي بيتكلموا في الدين هما أول من فصلوا الدين عن الدنيا وبقي دين مجرد عبادات فقط!
لأ ، أنا تخصصي الأساسي تسويق واقتصاد ، وبأقرأ فيهما يوميًا ، براحة على نفسك بس وحاول تفهم الكلام كويس : ما قلناش : رجل الدين يكون "جاهل" بالعلوم الدنيوية ، لأ ، ما ينفعش في عصرنا الكلام دا أصلًا ..  بالذات لو هو عالم له اجتهاد عام ، يعني بيفتي في المجال العام ، يبقى لازم يكون ملم بالعلوم الإنسانية كويس عشان ما يضيعش الناس وراه.. لكن مش بنقول أن العلماء لازم يكونوا زي عدنان إبراهيم ، يطلعوا يكلموا الناس في الفيزياء والكيمياء ، دي لها أماكنها اللي بتتطلب منها أحسن من المنبر ، زي الجامعات العالمية والمجلات العلمية..  لكن دول مفروض يكونوا مهتمين بمشكلات الناس الدينية أكتر ، لأنها وظيفتهم ومقتضى العلم الذي حمّلهم الله أمانته .. أنت بقى عاوزهم يطلعوا ع المنبر يتكلموا في الكوانتم والبتاع ، دي مشكلتك أنت ، مش مشكلتهم ، وهما كده ما عملوش الدين مجرّد عبادات ، أنت اللي تصورك لمهمتهم قاصر ، وفاكر ان العلوم الدنيوية هي كل حاجة في العالم ، بينما الناس مش عارفة تصلي إزاي أصلًا ، ومش عارفة مين كافر ومين مش كافر ، وقصص طويلة. وكثير من الناس الأفاضل هنا على الأسك ينضحون تخصصًا في علوم من أدق العلوم الكونية والإنسانية ، وهم من طلاب العلم الشرعي ، بس دا ما يخليناش نفرض خطاب على الشخص اللي المفروض أنه مهتم بمشكلات الناس الدينية ، نقول له : معلش كلمنا بالعلم الدنيوي شوية أشيخ عشان إنت ممل! فهمت؟